CELEX: 62014TN0515
Language: el
Date: 2014-07-09 00:00:00
Title: Υπόθεση T-515/14 P: Αναίρεση που άσκησε στις 9 Ιουλίου 2014 ο Χριστόδουλος Αλεξάνδρου κατά της αποφάσεως που εξέδωσε το Δικαστήριο Δημόσιας Διοίκησης στις 14 Μαΐου 2014 στην υπόθεση F-34/13, Αλεξάνδρου κατά Επιτροπής

1.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/56
            
         Αναίρεση που άσκησε στις 9 Ιουλίου 2014 ο Χριστόδουλος Αλεξάνδρου κατά της αποφάσεως που εξέδωσε το Δικαστήριο Δημόσιας Διοίκησης στις 14 Μαΐου 2014 στην υπόθεση F-34/13, Αλεξάνδρου κατά Επιτροπής
   (Υπόθεση T-515/14 P)
   2014/C 292/69
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Χριστόδουλος Αλεξάνδρου (Λουξεμβούργο, Μεγάλο Δουκάτο Λουξεμβούργου) (εκπρόσωπος: R. Duta, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να κριθεί παραδεκτή και βάσιμη την παρούσα αίτηση αναιρέσεως·
            
         
               —
            
            
               επομένως, να μεταρρυθμίσει, ειδάλλως να αναιρέσει την αναιρεσιβαλλόμενη απόφαση βάσει των προβαλλόμενων λόγων·
            
         
               —
            
            
               καθόσον απαιτείται, να αναπέμψει ενώπιον του Δικαστηρίου Δημόσιας Διοίκησης την υπόθεση·
            
         
               —
            
            
               να καταδικάσει την αναιρεσίβλητη στο σύνολο των δικαστικών εξόδων των δύο διαδικασιών.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως ο αναιρεσείων προβάλλει τρεις λόγους.
   
               1.
            
            
               Ο πρώτος λόγος αντλείται από έλλειψη επαρκούς αιτιολογίας της προσβαλλομένης αποφάσεως της Επιτροπής, που συνδέεται ιδίως με την άρνηση της Επιτροπής να δεχθεί το αίτημα του αναιρεσείοντος να του δοθεί πρόσβαση στο κείμενο των επτά ερωτήσεων στις οποίες φέρεται ότι δεν απάντησε ορθά.
            
         
               2.
            
            
               Ο δεύτερος λόγος αντλείται από προσβολή του δικαιώματος αποτελεσματικής προσφυγής, καθόσον, χωρίς να έχει στη διάθεσή του το κείμενο των ζητούμενων ερωτήσεων, ο αναιρεσείων στερείται κάθε αποτελεσματικού μέσου προς αμφισβήτηση της αποφάσεως περί απορρίψεως της υποψηφιότητάς του.
            
         
               3.
            
            
               Ο τρίτος λόγος αντλείται από παράλειψη του Δικαστηρίου Δημόσιας Διοίκησης να κάνει χρήση του άρθρου 44, παράγραφος 2, του Κανονισμού Διαδικασίας του.